Ран Босилек
Лястовичка

chitanka.info

Под нашта стряха лястовичка

във гнездо живей.

И всяка сутрин слушам аз

как чурулика, пей:

— Чурулик, чурулик!

На свойте мили мънички

деца разказва тя

за въздух, за лъчи, пустини

там, накрай света.

— Чурулик, чурулик!

Разказва им, че там, на юг

тече реката Нил

и в нея тя веднъж видяла

страшен крокодил!

— Чурулик, чурулик!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.